
Primjena analize financijskih izvješća pomoću ključnih financijskih 
pokazatelja kao temelj donošenja poslovnih odluka 


SAŽETAK 


Analiza financijskih izvješća koju interno vrši vlasnik (dioničar) ili vlasnici društva ima dva cilja: 
analizirati stanje imovine, kapitala i obveza društva. 

Za analizu stanja imovine, kapitala i obveza društva, podloga je bilanca na određeni dan, dok je za 
analizu prihoda i rashoda te poslovnog rezultata podloga račun prihoda i rashoda za određeno period. 
Vlasnika (dioničara) ili vlasnike društva posebno interesira analiza ekonomičnosti, proizvodnosti i 
rentabilnosti. 

Menedžment i zaposlenici izvršenom analizom poslovanja saznaju koliko su uspješno upravljali, 
odnosno radili i što mogu očekivati u raspodjeli rezultata poslovanja, odnosno dobiti društva. 
Vjerovnici analizom poslovanja nastoje saznati kreditnu sposobnost društva, posebno za odobrenje 
kratkoročnih i dugoročnih kredita, odnosno za njihov povrat. 

Država, jedinice lokalne samouprave, odnosno porezna tijela ili organi nastoje analizom financijskih 
izvješća utvrditi pravu osnovicu za oporezivanje, jer društva često nastoje dobit koja se oporezuje na 
razne načine prikazati u manjem iznosu od stvarnoga, odnosno prikriti dio dobiti stvarajući tihe 
pričuve. 


Ključne riječi: analiza, financijsko izvješće, likvidnost, ekonomičnost, efektivnost, pokazatelji boniteta, 
zaduženost, kreditna sposobnost. 


SUMMARY: 

The analysis of financial statements is done internally by the owner (shareholder) or the owners of the 
company has two objectives: to analyze the condition of assets, liabilities and capital of society. For an 
analysis of state assets, capital and liabilities of the company, the balance is the basis on the day, 
while the analysis of income and expenditure and business results basis of income and expenditure 
for a certain period. The owners (shareholders) or the owners of the company particularly interested in 
the analysis of cost-effectiveness, productivity and profitability. Managment and staff completed an 
analysis of business know how they successfully manage or work and what to expect in the 
distribution of results business or profit society. Creditors analysis of business trying to learn the 
creditworthiness of companies, particularly to permit short-term and long-term loans, or for their return. 
State, local government or tax authorities or authorities trying to analyzing financial statements to 
determine the right base for taxation, because companies often seek to profit is taxed in various ways 
to display in a smaller amount of actual or cover part of the product to get guiet reserve. 


KEYWORDS: analysis, financial = report, liguidity, economy,  effectiveness, indicators of 
creditworthiness, debt, credit capacity. 


Uvod 


Riječ analiza potječe od grčke riječi analysis što znači rastavljanje, raščlanjivanje neke cjeline na 
njezine sastavne dijelove, dok se ne dođe do njezinih elemenata koji su dalje nedjeljivi. 


Analiza financijskih izvješća najvažniji je dio cjelokupne analize poslovanja društva. U vrijeme 
donošenja godišnjih temeljnih financijskih izvješća javlja se pojačan interes za analizom tih izvješća. 
Mnogi korisnici financijskih izvješća često kažu da iz njih ne mogu ocijeniti bonitet društva i da izvješća 
služe samo za zadovoljavanje zakonskih uvjeta. Međutim, na temelju dobre analize može se donijeti 
mjerodavan sud o bonitetu promatranog društva . Analiza omogućava odgovor na pitanje kako je 
poduzeće poslovalo u prethodnom razdoblju i kako poboljšati rezultat u narednom razdoblju. Ova 
analiza preduvjet je racionalnog upravljanja poslovanjem i razvojem društva. Društva se osnivaju radi 
ostvarivanja što veće dobiti. 

Maksimizacija dobiti predstavlja težnju postizanju što većih prihoda i što manjih rashoda. Iskazana 
dobit u financijskim izvješćima može znatno odstupati od realnog stanja što je uvjetovano načinima 
obračuna, odnosno u prikazanim izvješćima mogu biti skriveni veći gubici ili dobici. O realnosti 
iskazanih podataka u financijskim izvješćima daju mišljenje ovlašteni revizori. Što je financijski rezultat 
realnije utvrđen, bit će bolje i kvalitetnije odluke koje se na temelju istog donose. Zato je nužno 
primijeniti takav način utvrđivanja svakog dijela prihoda i svakog elementa rashoda koji će dati 
maksimalno točan obračun, odnosno maksimalno moguć realan financijski rezultat. 


Financijski rezultat pokazuje opći bonitet poslovanja društva, a ocjena o bonitetu najčešće utječe i na 
vrstu i obujam analize. Analitičar obično na temelju opće spoznaje o poslovanju društva izrađuje svoj 
redoslijed analitičkih postupaka. Financijski rezultat u stanovitom smislu predstavlja inicijalni analitički 
postupak, odnosno polazište analize poslovanja društva. 


Analiza financijskog rezultata se, kao i analiza drugih relevantnih pojava u poduzeću, obavlja za kraće 
i za duže period. Analizira se nastanak (formiranje) prihoda i rashoda, odnosno troškova te svih 
čimbenika koji utječu na veličinu i dinamiku poslovnih segmenata, kao i na financijski rezultat. Za 
bonitet poslovanja društva zainteresirani su: vlasnik ili vlasnici društva, menadžment, zaposlenici, 
banke i drugi vjerovnici, država, jedinice lokalne samouprave, i drugi. 


1. Struktura i sadržaj temeljnih financijskih izvješća 


Struktura i sadržaj temeljnih financijskih izvješća predočenih upravi, nadzornom odboru i vlasnicima ne 
daje dovoljno informacija temeljem kojih se može utvrditi i objektivno ocijeniti kvaliteta uspješnog 
poslovanja sa stajališta pojedinog čimbenika poslovanja i njihovog ukupnog utjecaja. Kako se bez 
toga ne mogu donositi dobre odluke za postizanje boljeg ukupnog rezultata poslovanja poslužit će 
pokazatelji uspješnosti poslovanja društva. Pokazatelje uspješnosti poslovanja potrebno je utvrditi 
kako bi se dobila informacijska podloga potrebna za donošenje određenih poslovnih odluka. 


Društvo se osniva jer želi dugo i stabilno poslovati, biti od koristi svojim vlasnicima (donositi im 
dobitak), uposlenima, doprinositi razvoju grada, regije te sveukupnom razvoju države, tj. biti društveno 
korisna institucija. Da bi ostvarilo te ciljeve, gospodarsko društvo stupa u različite, nekada i vrlo 
složene poslove odnose s drugim osobama. S druge strane, da bi epreživjelo, gospodarsko društvo 
stalno mora ulaziti u nove investicije, osiguravati novu, sve moderniju i efikasniju opremu, tehnologiju i 
kadrove, kako bi se oduprlo konkurenciji. Da bi se to moglo ostvariti, treba osigurati i svježi kapital. 
Dionička društva, kao javna društva, svježi kapital prikuplja novim emisijama dionica. 


Na osnovi dosad iznesenog moglo bi se kazati da postoje tri glavna razloga zašto se obavlja procjena 
boniteta gospodarskog društva i analiziraju temeljni financijski izvještaji i ostvareni financijski 
pokazatelji: 


2 potreba da se kontinuirano prati vlastita financijska situacija, analiziraju ostvareni financijski 
pokazatelji, planiraju financijski instrumenti i provodi financijski nadzor. 


2 da se izračunaju i analiziraju financijski pokazatelji poslovnih partnera s kojima gospodarsko 
društvo stupa u različite poslovne odnose i 


2 da se kod ulaganja u dugoročne vrijednosne papire detaljno provjeri bonitet emitenata 
dugoročnog vrijednosnog papira, odnosno da se potencijalnim ulagačima pruže sve 
relevantne informacije potrebne za donošenje odluke o ulaganju kapitala, te da ga se zaštiti 
od eventualne prijevare. 


Prije nego što nešto kažemo o procjeni boniteta nekog drugog gospodarskog društva, upozoravamo 
na važnost kontinuiranog praćenja, kontroliranja i analiziranja financijske situacije financijskim 
pokazateljima vlastitog gospodarskog društva. Ubiti radi se o sustavu mjera i postupaka koje je samo 
gospodarsko društvo postavilo i organiziralo za svoje potrebe. Procijeniti bonitet gospodarskog društva 
znači procijeniti njegovo "zdravlje"- sposobnost da gledajući dugoročno preživi. Bit postojanja svakog 
gospodarskog društva jest pretvaranje određenih resursa, uzimajući u obzir vremensku dimenziju tog 
procesa, koji se "prerađuju" — često nazivni inputi (kapital, dugotrajna materijalna imovina, sirovine, 
ideje, rad...) — u outpute (proizvode, sluge), čija bi vrijednost trebala biti veća od zbroja inputa 
potrebnih za njihovu proizvodnju. Kad govorimo o vrijednosti, onda uvijek mislimo na tržišnu 
vrijednost. Kako ta tržišna vrijednost stalno varira, budući da se situacija na tržištu mijenja iz časa u 
čas, svako dobro organizirano gospodarsko društvo mora štedjeti resurse, jer su oni osnovica njegova 
preživljavanja i rasta. Budući da svako gospodarsko društvo posluje na tržištu, stupa u različite, 
ponekad vrlo složene odnose s drugim trgovačkim društvima, mora biti svjesno da je neprestano 
predmet promatranja i analiziranja svog okruženja, najviše onog s kojim je gospodarsko društvo u 
različitim međuovisnim odnosima. 


2. Analiza putem financijskih pokazatelja 


Analiza putem financijskih pokazatelja je jedna od najpoznatijih i najčešće korištenih analiza 
financijskih izvješća i može dati dobar pregled poduzeća i naglasiti njegove slabosti i snage. Analiza 
putem pokazatelja predstavlja prvu fazu financijske analize. Povezivanjem stavki iz jednog ili iz dvaju 
izvješća, odnosno knjigovodstvenih i/ili tržišnih podataka, ona pokazuje povezanost između računa u 
financijskim izvješćima i omogućuje vrednovanje financijskog stanja i poslovanje tvrtke. 


Važno je istaći da korisnost i upotrebljivost financijskih pokazatelja o točnosti financijskih izvješća i 
predviđanja na osnovu kojih su izračunati ovi pokazatelji. Financijski pokazatelji su dobri u onoj mjeri u 
kojoj su dobre pretpostavke na kojima se oni temelje. 


Među prvim studijama koje su identificirale problematiku vezanu za razliku između vrijednosti 
financijskih koeficijenata neuspješnih i uspješnih poduzeća bile su studije Ramsera i Fostera iz 1931. 
godine kad su analizirali jedanaest omjera iz 173 poduzeća s ciljem predviđanja poslovnih teškoća, 
zatim iste godine Paul Fitzpatrick u radu u kojem je promatrao tri do pet godina unazad trendove 
trinaest omjera za dvadeset poduzeća s teškoćama, a potom ih je slijedeće godine usporedio s 
devetnaest poduzeća bez teškoća, potom studija Charlesa Merwina iz 1942. godine kada je objavio 
prvu rafiniranu i usavršenu studiju predviđanja poslovnih poteškoća uporabom omjera i ona je do 
Beaverovog istraživanja započetog 1965. god. bila unatoč godinama najbolja studija sposobnosti 
predviđanja poslovnih poteškoća korištenjem financijskih omjera, i čiji su rezultati još uvijek uvjerljivi. 
William Beaver 1966. godine objavljuje rad u kojem prvi puta koristi znanstvenu metodologiju u 
proučavanju omjera u svrhu predviđanja... 


Izračunati pokazatelji sami za sebe ne govore mnogo. Da bismo mogli ocijeniti jesu li veličine nekih 
pokazatelja zadovoljavajuće ili ne, potrebno je usporediti te pokazatelje s određenim veličinama, koje, 
u stvari predstavljaju bazu usporedbe. 


Najčešće korištene veličine za usporedbu tih pokazatelja su: 


1) Planirani pokazatelj za razdoblje koje se analizira, 

2) Kretanje veličine određenog pokazatelja tijekom određenog vremena u istom 
poduzeću, 

3) Veličina tog pokazatelja u sličnom poduzeću koji pripada istoj grupaciji, 

4) Prosječna vrijednost određenog pokazatelja koji pripadaju istoj grupaciji". 


Prednost pokazatelja u odnosu na apsolutne vrijednosti pokazatelja je njihova neovisnost o veličini 
poduzeća. Primjerice, veličina poduzeća može se udvostručiti u roku od nekoliko godina, ali će 


pokazatelji u vremenski različitim financijskim izvješćima još biti usporedivi. 


Budući da su moguća preklapanja informacija koja nam pružaju pokazatelji, potrebno je biti selektivan 
u njihovoj primjeni i odabrati pokazatelje koji imaju najveću eksplanatornu moć. 


Jedna od čestih klasifikacija financijskih pokazatelja je slijedeća klasifikacija: 


— 


Pokazatelji likvidnosti (liguidity ratios) 


) 
2) Pokazatelji zaduženosti (leverage ratios) 
3) Pokazatelji aktivnosti (activity ratios) 
4) Pokazatelji ekonomičnosti 
5) Pokazatelji profitabilnosti (profitability ratios) 


! Žager Katarina, Žager Lajoš: Računovodstveni standardi, financijski izvještaji i revizija, Inženjerski biro, Zagreb, 1996. godina 

6) Pokazatelji investiranja (investibility ratios) 


Tabela 1: Bilanca stanja 


Pored grupa pokazatelja koriste se i sustavi pokazatelja od kojih je u širokoj upotrebi DuPont sustav 
pokazatelja koji je dobio ime po američkom kemijskom divu koji ga je prvi počeo koristiti. 


U nastavku rada prikazan je način formiranja i izračunavanja nekih značajnijih pokazatelja analize 
financijskih izvješća. Pokazatelji su izračunati na temelju bilance stanja i bilance uspjeha prikazanim u 
tablicama 1. i 2. Pri interpretaciji značaja veličine određenog pokazatelja neće se uvijek donositi sud o 
tome da li je to prihvatljivo ili ne zbog toga što u ovom slučaju nema adekvatnih baza za usporedbu. 


POZICIJA 2006 2007 2008 

AKTIVA 

A. UPISANI A NEUPLAĆENI KAPITAL - - - 
B. STALNA SREDSTVA 31.059.366 29.739.966 30.555.889 
I. Stalna nematerijalna sredstva 36.419 20.469 14.393 
II. Nekretnine, postrojenja i oprema 29.451.363 28.195.374 29.078.020 
III. Biološka imovina - - - 
IV. Ostala stalna materijalna sredstva 43.011 43.011 44.211 
V. Dugoročna financijska ulaganja i zajmovi - - - 
VI. Dugoročna potraživanja 287.772 243.510 201.078 
VII. Ulaganja u nekretnine - HM - 
VIII. Sredstva klasif.kao sredstva namijenjena za prodaju - 37.163 37.163 
IX. Dugoročna razgraničenja 1.240.801 1.200.439 1.181.024 
C. TEKUĆA SREDSTVA 19.212.203 23.148.750 22.643.332 
I. Zalihe 1.416.197 1.468.598 1.472.603 
II. Potraživanja od prodaje 16.393.818 16.184.251 18.818.043 
III. Druga kratkoročna potraživanja 71.715 510.169 104.550 
IV. Kratkoročni financijski plasmani - 15.000 15.000 
V. Novac i novčani ekvivalenti 1.330.473 4.970.732 2.233.136 
VI. Aktivna vremenska razgraničenja = = = 
D. GUBITAK IZNAD VISINE KAPITALA - - - 
UKUPNA AKTIVA 50.271.569 52.888.716 53.199.221 
Izvanbilančna evidencija HM a - 
PASIVA 

A. KAPITAL 45.509.751 46.443.082 48.076.806 
B. DUGOROČNE OBVEZE 1.779.012 1.522.756 1.294.622 
I. Dugoročne financijske obaveze 392.975 190.958 = 
II. Dugoročna razgraničenja i rezerviranja 1.386.037 1.331.798 1.294.622 
III. Dugoročne obveze klasificirane u grupu sa sredstvima _ _ _ 
namijenjenim za prodaju ili otuđenje 

C. KRATKOROČNE OBVEZE 2.982.806 4.922.878 3.827.793 
I. Kratkoročne financijske obveze 257.880 217.518 184.167 
II. Obveze prema dobavljačima i druge obaveze 2.724.926 4.414.866 3.279.154 
III. Kratkoročne obveze klasificirane u grupu sa sredstvima _ _ _ 
namijenjenim za prodaju ili otuđenje 

IV. Pasivna vremenska razgraničenja - 290.494 364.472 
UKUPNO PASIVA 50.271.569 52.888.716 53.199.221 


Izvanbilančna evidencija 


2.1. 


Pokazatelji likvidnosti se koriste za procjenu sposobnosti poduzeća da udovolji kratkoročnim 
obvezama. Dobavljači proizvoda i usluga poduzeću, kao i vjerovnici koji odobravaju poduzeću 
kratkoročne kredite zainteresirani su za procjenu sposobnosti poduzeća da udovolji obvezama koje 
dospijevaju na kratak rok (obveza s rokom dospijeća do godinu dana). Likvidnost je pokazatelj koji je 
najranije počeo biti korišten u analizi financijskih izvješća. 


Tabela 2: Bilanca uspjeha 


POZICIJA 2006 2007 2008 

Prihod od prodaje 29.997.021 26.639.942 36.237.609 
Troškovi za prodano 20.323.470 19.034.919 25.262.267 
Bruto dobit 9.673.551 7.605.023 10.975.342 
Bruto gubitak - - - 
Troškovi distribucije - - - 
Troškovi uprave i administracije 3.947.009 4.521.670 4.831.726 
Drugi operativni rashodi 37.259 HM - 
Dobit od operativne aktivnosti 5.689.283 3.083.353 6.143.616 
Gubitak od operativne aktivnosti - - - 
Ostali prihodi 922.983 406.852 316.253 
Rashodi po osnovu kamata 66.169 40.381 19.415 
Ostali rashodi 5.945.540 347.362 2.028.840 
Dobit prije poreza 600.557 3.102.462 4.411.614 
Gubitak prije poreza - - - 
Porez na dobit 180.167 939.152 441.161 
Neto dobit razdoblja 420.390 2.163.310 3.970.453 
Gubitak razdoblja - - - 
Tabela 1: Dodatni podaci 

Amortizacija 2.378.534 2.361.372 2.480.123 
Broj dionica 20.000 20.000 20.000 
Zadržana dobit 100.000 200.000 200.000 
Dobit raspoređena za dividende 320.390 1.963.310 3.770.453 
Tržišna cijena dionice 350 375 420 


Najčešći pokazatelji likvidnosti su: 


1) 
2) 
3) 


Tekuća likvidnost 
Ubrzana likvidnost 
Financijska stabilnost 


POKAZATELJI LIKVIDNOSTI 


Pokazatelj tekuće likvidnosti dobije se kao omjer kratkoročne imovine i kratkoročnih obveza. 


Tekuća likvidnost = 


Tekuća imovina 


Tekuće obveze 


Za pretpostaviti je da veća vrijednost pokazatelja tekuće likvidnosti osigurava bolju poziciju dužniku. 


Promatrajući sa stajališta pozajmitelja veća vrijednost pokazatelja tekuće likvidnosti trebala bi pružati 
zaštitu od eventualnih drastičnih gubitaka prouzročenih poslovnim promašajima dužnika. Značajna 
prevaga kratkoročne imovine nad kratkoročnim obvezama trebala bi zaštititi potraživanja pozajmitelja 
ukoliko bi zalihe morale biti likvidirane uslijed prisilne prodaje i ukoliko bi se kod dužnika pojavili 
značajni problemi u naplati potraživanja. 


Sagledavajući problematiku iz drugog kuta, preveliki iznos pokazatelja tekuće likvidnosti mogao bi 
signalizirati loša postupanja manadžmenta. Izuzetno visok pokazatelj tekuće likvidnosti može značiti i 
neiskorištenu gotovinu, preveliki nivo zaliha u odnosu na stvarne potrebe te loše upravljanje 
potraživanjima, rezultat kojeg su prevelika potraživanja. U isto vrijeme, navedena situacija može 
značiti da se ne koriste dovoljno mogućnosti kreditiranja od strane dobavljača. 


Prema gruboj procjeni, koju ponekad koriste tradicionalni bankari, smatra se da je omjer kratkoročne 
imovine i kratkoročnih obveza od 2:1 optimalan za većinu poduzeća, jer pruža dovoljnu zaštitu pokriću 
kratkoročnih obveza, uz uvjet da se vrijednost kratkoročne imovine smanji do 50%. Kao i kod svih 
ovakvih procjena, njihova primjena ovisi o mnogo činitelja kao što su grana industrije i njezina daljnja 
perspektiva. Ako poduzeće ima brz obrt zaliha i može naplatiti svoju realizaciju bez problema, 
prihvatljivi odnos tekućih sredstava i tekućih obveza može biti i niži. Međutim nikako ne bi trebao biti 
ispod 1:1. Problem ovog koncepta sastoji se u činjenici da pokazatelj tekuće likvidnosti mjeri u biti 
statičko stanje i procjenjuje poslovanje pod pretpostavkom likvidacije, a ne uzima u obzir "going 
concern koncept" koji treba biti glavni prioritet manadžmenta. 


Pokazatelj ubrzane likvidnosti se koristi za procjenu može li poduzeće udovoljiti svojim kratkoročnim 
obvezama upotrebom svoje najlikvidnije imovine. Ovaj pokazatelj izuzima zalihe iz izračuna i stoga je 
precizniji kao mjerilo likvidnosti. 


Tekuća imovina — zalihe 
Ubrzana likvidnost = 


Tekuće obveze 


Ovaj pokazatelj bi trebao iznositi minimalno 1 ili više, odnosno tekuće obveze ne bi smjele biti veće od 
zbroja iznosa novca i potraživanja, premda ima izuzetaka, ovisno o industriji. Ako je pokazatelj visok, 
znači da je potrebno unaprijediti upravljanje gotovinom radi smanjenja suviška gotovine, pooštriti 
kreditnu politiku ili smanjiti kratkotrajnu u korist dugotrajne imovine. Ovaj pokazatelj uglavnom koriste 
banke i drugi kreditor, a služi kao upozorenje na opasnost da dužnik neće moći izmiriti svoje obveze u 
roku dospijeća. 


Slijedeći pokazatelj je pokazatelj financijske stabilnosti, za koga se smatra da bi trebao iznositi 
najviše 1 ili manje od 1. Računa se na slijedeći način: 


Dugotrajna imovina 


Financijska stabilnost = 
Kapital + dugoročne obveze 
Smanjenje pokazatelja financijske stabilnosti je pozitivna tendencija, jer to znači da se sve veći dio 
kratkotrajne imovine financira iz dugoročnih izvora financiranja čime se stvaraju pretpostavke za 
financijsku stabilnost promatranog poduzeća. 


Tabela 2: Pokazatelji likvidnosti 


POKAZATELJI LIKVIDNOSTI 


1) Tekuća likvidnost 4,70 5,92 
2)  Ubrzana likvidnost 4,40 5,53 
3) Financijska stabilnost 0,62 0,62 


2.2.  Pokazatelji zaduženosti 
Pod dugom se podrazumijevaju izvori financiranja koji se moraju otplatiti, i to na kratak rok (do godinu 
dana) ili na dugi rok. 


Pokazatelji zaduženosti koriste se za procjenu financijskog rizika poduzeća, odnosno pokazatelji mjere 
stupanj zaduženosti poduzeća. 


U analizi zaduženosti važne su dvije vrste pokazatelja zaduženosti (financijske poluge): 


1) Pokazatelji na temelju stavljanja u omjer računa bilance radi utvrđivanja razmjera u 
kojem se imovina financirala posuđenim sredstvima, 
2) Pokazatelji na temelju računa bilance uspjeha radi utvrđivanja koliko su puta fiksne 


naknade pokrivene dobitkom. 


Najčešći pokazatelji zaduženosti su: 


-— 


Pokazatelj zaduženosti 


) 
2)  Pokazatelj vlastitog financiranja 
3) Pokazatelj financiranja 
4)  Pokazatelj pokrića kamata 
5) Faktor zaduženosti 
6) Stupanj pokrića | 
7)  Stupanj pokrića II 


Pokazatelj zaduženosti pokazuje koliki udio sredstava su osigurali vjerovnici (kreditori). Računa se 
dijeljenjem ukupnih obveza s ukupnom imovinom. 


Ukupne obveze 
Pokazatelj zaduženosti = 


Ukupna imovina 


Pokazatelj zaduženosti pokazuje do koje mjere poduzeće koristi zaduživanje kao oblik financiranja, 
odnosno koji je postotak imovine nabavljen zaduživanjem. Što je veći odnos duga i imovine, veći je 
financijski rizik", a što je manji, niži je financijski rizik. U pravilu bi vrijednost koeficijenta zaduženosti 
trebala biti 0,5 ili manja. 


tFinancijski rizik predstavlja rizik kod fiksnih troškova financiranja (rizik da se ostvarenim financijskim 
rezultatom neće pokriti kamate na dugove poduzeća) \/ili rizik koji proizlazi iz stupnja zaduženosti 
poduzeća (rizik da poduzeće neće biti u mogućnosti vratiti dug). Stupanj rizika se povećava usporedo 
sa stupnjem zaduženosti poduzeća 


Pokazatelj vlastitog financiranja je komplementaran koeficijentu zaduženosti i računa se na slijedeći 
način: 


Kapital 
Pokazatelj vlastitog financiranja = 


Ukupna imovina 


Pokazatelji vlastitog financiranja govore u kojem omjeru vlastito financiranje sudjeluje u poslovanju 
poduzeća. Pokazatelj je to bolji što je koeficijent veći od 0,50, jer onda to znači da se poduzeće 
financira iz vlastitih izvora s više od 50%. Odnosno, možemo reći što je stupanj samofinanciranja veći 
to su vjerovnici sigurniji i rizik poslovanja s tim poduzećima je manji. 


Koeficijent financiranja je također jedan od značajnijih pokazatelja koji govori kolika je rizičnost 
ulaganja u dotično poduzeće. Računa se dijeljenjem ukupnih obveza s kapitalom. 


Ukupne obveze 
Pokazatelj financiranja = 


Kapital 
Pokazatelj financiranja se naziva koš i pokazateljem mogućeg zaduživanja, te prema konzervativnom 
pristupu trebao bi iznositi 1:1. Međutim, u današnjim suvremenim uvjetima poslovanja odstupa se 
pomalo od tako definiranog odnosa: sve veći naglasak se pridaje rezultatima koji se postižu ukupnim 
kapitalom, tj. trajnoj snazi prihoda. U tom kontekstu tolerira se veća zaduženost poduzeća i pomiče se 
odnos vlastitog i tuđeg kapitala prema omjeru 30:70, a u mnogim bankama to predstavlja granicu 
kreditne sposobnosti poduzeća". 


Pokriće troškova kamata je jedan od pokazatelja koji govori o dinamičkoj zaduženosti poduzeća. 
Pokazuje razmjer u kojem poslovni dobitak može pasti a da ne dovede u pitanje plaćanje kamata, 
odnosno pokazatelj daje informaciju o tome koliko su troškovi kamata pokriveni s dobiti prije 
oporezivanja. Računa se na slijedeći način: 


EBIT 
Pokriće troškova kamata = 


Godišnji troškovi kamata 
Kod ovog pokazatelja kao sredstva koja se mogu upotrijebiti za podmirenje godišnjeg troška kamata 
uzima se dobitak prije poreza i kamata (EBIT), jer su kamate neoporezivi trošak (tj. na njihovo 
plaćanje ne utječe porez), odnosno ukupan EBIT je raspoloživ za plaćanje kamata. 


Poželjnim se smatra što veći odnos, jer je u tom slučaju manja rizičnost podmirenja obveza po 
dospjelim kamatama. 


Ovaj pokazatelj služi kao orijentir za odluku o zaduživanju kod financijskih organizacija, tj. da li je 
poduzeće uopće u mogućnosti podmiriti troškove kamata za kredit koji bi eventualno zatražilo. 


Faktor zaduženosti također ukazuje na dinamički aspekt zaduženosti jer razmatra mogućnost 
podmirenja obveza, odnosno pokazuje koliko bi godina trebalo uz postojeće uvjete poslovanja i 
ostvarivanja dobiti da poduzeće podmiri svoje ukupne obveze. 


Ukupne obveze 


Faktor zaduženosti = 
Neto dobit + amortizacija 


Promatrano s aspekta sigurnosti poslovanja poduzeća podrazumijeva se da manji faktor zaduženosti 
znači veću sigurnost i obrnuto. 


Kontrolna mjera za ovaj pokazatelj je 5 godina. To znači, ako poduzeće može podmiriti sve svoje 
obveze unutar 5 godina ono je solventno i nije prezaduženo. 


a Bahtijarević-Šiber Fikreta, Sikavica Pere, "Leksikon menadžmenta", Masmedia, Zagreb, 2001. godina 


Stupanj pokrića I — Zlatno bankarsko pravilo — nalaže ročnu usklađenost dijelova aktive i pasive, 
odnosno zahtjeva financiranje dugotrajne imovine iz dugoročnih izvora, bilo vlastitih (temeljni kapital, 
pričuve...) ili tuđih (bankarski krediti). 


Vlastiti kapital 


Stupanj pokrića | = 
Dugotrajna imovina 


Vrijednost ovog pokazatelja ne bi trebala prelaziti vrijednost 1. Što je vrijednost niža od 1 to je 
pokazatelj bolji. 


Stupanj pokrića II — Zlatno bilančno pravilo — nalaže ročnu usklađenost dijelova aktive i pasive, 
odnosno zahtjeva financiranje dugotrajne imovine iz dugoročnih izvora, bilo vlastitih (temeljni kapital, 
pričuve...) ili tuđih (bankarski krediti). 


Vlastiti kapital + dug. tuđi kapital 


Stupanj pokrića II = 
Dugotrajna imovina 


Vrijednost ovog pokazatelja bi također trebala biti 1. Što je pokazatelj manji od 1 to je zaduženost 
poduzeća manja, a likvidnost veća. 


Tabela 3: Pokazatelji zaduženosti 


POKAZATELJI ZADUŽENOSTI 2007 2008 
1)  Pokazatelj zaduženosti 0,1219 0,0963 
2)  Pokazatelj vlastitog financiranja 0,8781 0,90 
3)  Pokazatelj financiranja 0,1388 0,1065 
4)  Pokazatelj pokrića kamata 77,83 228,23 
5) Faktor zaduženosti 1,42 0,79 
6)  Stupanj pokrića | 1,56 1,57 
7)  Stupanj pokrića II 1,61 1,62 


2.3.  Pokazatelji aktivnosti 


Pokazatelji aktivnosti poslovanja mjere koliko efikasno poduzeće upotrebljava svoje resurse. 
Pokazatelji aktivnosti poznati su još pod nazivom koeficijenti obrtaja. Koeficijent obrtaja ukazuje na 
brzinu cirkulacije imovine u poslovnom procesu. Opći obrazac za izračunavanje koeficijenta obrtaja je: 


Promet 


Koeficijent obrtaja = 
Prosječno stanje 


Prilikom izračunavanja prosječnog stanja, obično se u obzir uzima zbroj knjigovodstvenog stanja na 
početku i na kraju godine i dijeli s 2. ((prethodna godina+tekuća godina)/2| 


Osim toga, ako je poznat koeficijent obrtaja tada je moguće i izračunati i prosječne dane vezivanja 
sredstva tj. prosječno trajanje obrta. 


365 
Broj dana vezivanja = 


Koeficijent obrtaja 


S aspekta uspješnosti i sigurnosti bolje je da je koeficijent obrta što veći broj, odnosno da je vrijeme 
vezivanja što kraće. 

Najčešći pokazatelji aktivnosti su: 


mu 


Pokazatelj obrta ukupne imovine 


2) Pokazatelj obrta potraživanja 
3 
4) Pokazatelj obrta zaliha 


) 
) 
) Trajanje naplate potraživanja 
) 
) 


(6) 


Broj dana vezivanja zaliha 


Koeficijent obrta ukupne imovine stavlja u odnos financijske učinke te imovine (prihode) s njezinom 
ukupnom vrijednošću. Upućuje na brzinu cirkulacije imovine u poslovnom procesu. Sto je taj 
koeficijent veći, to je veća brzina cirkulacije (tj. broja dana vezivanja imovine manji). 


Prihod od prodaje 
Obrt ukupne imovine = 


Prosječna ukupna imovina 


Pokazatelj obrta potraživanja pokazuje koliko novčanih jedinica prodaje se može ostvariti s jednom 
KM uloženom u potraživanja. 


Prihod od prodaje 


Koeficijent obrta potraživanja = 
Prosječna potraživanja 


Na osnovi koeficijenta obrta potraživanja moguće je i izračunati i prosječno trajanje naplate 
potraživanja na slijedeći način: 


365 dana 
Trajanje naplate potraživanja u danima = 


Koeficijent obrta potraživanja 


Porast prosječnog vremena naplate potraživanja (pad pokazatelja obrtaja potraživanja) može značiti 
da poduzeće ima problema s naplatom potraživanja ili da su potraživanja sumnjive kvalitete. 


Razdoblje naplate korisno je usporediti s uvjetima kreditne politike poduzeća. Primjerice, ukoliko je 
poduzeće odobrilo kupcima odgodu plaćanja do 30 dana, a ako je prosječno vrijeme naplate 
potraživanja iznosilo 45 dana, onda ono ukazuje da naplata potraživanja od kupaca kasni. Da su 
kreditni uvjeti bili 60 dana, to bi značilo da se naplata izvrši prije roka. 


Pokazatelj obrta zaliha pokazuje koliko puta godišnje poduzeće okrene (obrne) prosječne zalihe. 
Računa se dijeljenjem prihoda s prosječnim zalihama, odnosno: 


Prihod od prodaje 
Koeficijent obrta zaliha = 


Prosječne zalihe 
Niski pokazatelj implicira da poduzeće ima visoke oportunitetne troškove tj. neproduktivno koristi 
sredstva. Niski pokazatelj obično ukazuje i na nekvalitetne (zastarjele, pokvarene) zalihe. Moguće je i 
da poduzeće ima na zalihama dio starih zaliha koje se ne koriste, dok se ostale zalihe dobro obrću, pa 
bi te zalihe trebalo prodati uz diskont ili ako to nije moguće, treba ih otpisati. Previsoki pokazatelj 
upućuje, pak, da poduzeće vjerojatno često iscrpljuje zalihe i tako gubi kupce. 


Pomoću koeficijenta obrta zaliha možemo i izračunati broj dana vezivanja zaliha na sljedeći način: 
365 


Broj dana vezivanja zaliha = 
Koeficijent obrtaja zaliha 

Tabela 4: Pokazatelji aktivnosti 


POKAZATELJI AKTIVNOSTI 


1)  Pokazatelj obrta ukupne imovine 0,52 0,68 
2)  Pokazatelj obrta potraživanja 1,61 2,03 
3) — Trajanje naplate potraživanja 227 179 
4)  Pokazatelj obrta zaliha 18,47 24,64 
5) — Broj dana vezivanja zaliha 20 15 


2.4.  Pokazatelji profitabilnosti 


Pokazatelji profitabilnosti izražavaju snagu zarade poduzeća, odnosno pokazuju ukupni efekt 
likvidnosti, upravljanja imovinom i dugom na mogućnost ostvarenja profita. 


Pokazatelji profitabilnosti se mogu podijeliti u dvije temeljne skupine: 


1) Pokazatelje koji pokazuju profitabilnost u odnosu prema prodaji 
1. Bruto marža profita 
2. Neto marža profita 


2) Pokazatelje koji pokazuju profitabilnost u odnosu prema ulaganjima. 
1. Rentabilnost imovine 
2. Rentabilnost kapitala 


Bruto marža profita stavlja u odnos dobit prije oporezivanja (bruto dobit) uvećanu za kamate s 
prihodima od prodaje poduzeća. Ona označuje udio bruto dobiti uvećanu za kamate s ukupnom 
prodajom poduzeća, te se može izraziti i postotno. Što je ona veća, poduzeće je uspješnije u 
ostvarivanju zarade. 


Dobit prije oporezivanja + kamate 
Bruto marža profita = 


Prihod od prodaje 


Neto marža profita prikazuje odnos između dobiti nakon oporezivanja (neto dobiti), uvećane za 
kamate i prihodima od prodaje poduzeća. Razlika između bruto i neto marže, profit je upravo u 
poreznom opterećenju u odnosu prema prihodima od prodaje. 


Dobit nakon oporezivanja + kamate 


Neto marža profita = 
Prihod od prodaje 


Neto marža profita je najprecizniji pokazatelj konačnih učinaka realiziranih poslova i pokazuje koliki 
postotak prihoda ostaje u vidu dobiti kojom se može slobodno raspolagati. 


Pokazatelj povrata na ukupnu imovinu (ROA) pokazuje sposobnost poduzeća da korištenjem 
raspoložive imovine ostvari dobit. 


Neto dobit + kamate 


Pokazatelj neto rentabilnosti imovine = - - - 
Prosječna ukupna imovina 


Pokazuje koliko je poduzeće ukupno zaradilo na svaku KM imovine. 


Pokazatelj povrata na ukupni kapital (ROE) pokazuje snagu zarade u odnosu na ulaganje 
dioničara. 


12 


Neto dobit 


Pokazatelj neto rentabilnosti kapitala = 
Prosječni ukupni kapital 


Na temelju usporedbe pokazatelja profitabilnosti kapitala i profitabilnosti imovine s kamatnim stopama 
na tržištu (koje odražavaju cijenu korištenja tuđeg kapitala), moguće je zaključiti isplati li se više 
poduzeću koristiti se vlastitim ili tuđim kapitalom. Da su, primjerice, stope profitabilnosti vlastitog 
kapitala vrlo visoke, pa čak i više od stope profitabilnosti imovine, poduzeću bi se isplatilo koristiti 
tuđim kapitalom, i obrnuto. 


Tabela 5: Pokazatelji profitabilnosti 


POKAZATELJI PROFITABILNOSTI 2007 
1) Bruto marža profita 0,12 0,12 
2) Neto marža profita 0,08 0,11 
3) Rentabilnost imovine 0,04 0,08 
4) Rentabilnost kapitala 0,05 0,08 


2.5.  Pokazatelji ekonomičnosti 


Pokazatelji ekonomičnosti mjere odnos prihoda i rashoda i pokazuju koliko se prihoda ostvari po 
jedinici rashoda. Iz toga proizlazi da se ti pokazatelji računaju na temelju podataka iz bilance uspjeha. 
U pravilu pokazatelji bi trebali biti veći od jedan, odnosno, što su veći, to se više prihoda ostvaruje na 
jedinici rashoda. 


Temeljni pokazatelji ekonomičnosti su: 


1) Ekonomičnost ukupnog poslovanja 
2) Ekonomičnost prodaje 


Ukupni prihod 
Ekonomičnost ukupnog poslovanja = 


Ukupni rashod 


Prihodi od prodaje 
Ekonomičnost prodaje = 


Rashodi od prodaje 


Tabela 6: Pokazatelji ekonomičnosti 


POKAZATELJI EKONOMIČNOSTI 
1) Ekonomičnost ukupnog poslovanja 1,13 1,14 


2) Ekonomičnost prodaje 1,40 1,43 

2.6.  Pokazatelji investiranja 


Pokazatelji investiranja mjere uspješnost ulaganja u dionice poduzeća. Osim pokazatelja iz financijskih 
izvješća, za izračunavanje tih indikatora potrebne su i informacije o dionicama, posebice o broju 
dionica te njihovoj tržišnoj vrijednosti. 


Najvažniji pokazatelji investiranja su: 


— 


Pokazatelj zarade po dionici 


) 
2)  Pokazatelj dividende po dionici 
3) Odnos isplate dividendi 
4) Ukupna rentabilnost dionice 
5) Prinos po dividendi 


Zarada po dionici (EPS") pokazuje profitabilnost po jednoj običnoj (redovnoj) dionici, dakle, s pozicije 
običnih dioničara. EPS se računa na temelju zadnjeg izvješća iz bilance uspjeha. dijeljenjem neto 
dobiti umanjene za povlaštene dividende s brojem redovnih dionica i izražava u jedinicama "puta". 


Neto dobit — povlaštene dividende 


EPS = 
Broj redovitih dionica 


Dividenda po dionici (DPS") prikazuje koji iznos dividende će dioničar dobiti za svaku dionicu koju 
posjeduje. Prilikom izračunavanja DPS-a, izglasane dividende dijele se s brojem običnih dionica. 


Dio neto dobiti raspoređen za dividende" 


DPS = 
Broj redovitih dionica 


Odnos isplate dividendi (DPR") obuhvaća odnos dividende po dionici i zarade po dionici. 
DPS 


EPS 


Obično je taj pokazatelj manji od 1, jer je po pravilu zarada po dionici veća od dividendi po dionici iz 
razloga što se dio dobiti zadržava. Moguća je i situacija kad je taj pokazatelj veći od 1, tj. da je zarada 
po dionici manja od dividende po dionici, ali to onda znači da su se dividende isplatile iz zadržane 
dobiti. 


DPR = 


Pokazatelj rentabilnosti dionice je najznačajniji pokazatelj investiranja. Ukupna rentabilnost dionice 
prikazuje odnos između dobiti po dionici i tržišne cijene dionice. Bitno je da se prilikom izračunavanja 
tržišne vrijednosti dionice kapital iskaže po tržišnoj, a ne po knjigovodstvenoj vrijednosti, te se u 
nazivniku i koristi tržišna cijena dionice (PPS) 


Dobit po dionici 
Ukupna rentabilnost dionice = 


Tržišna cijena dionice 


Prinos od dividendi prikazuje dividendnu rentabilnost po dionici, pa se stavlja u odnos dividenda po 
dionici i tržišna vrijednost te dionice. 


, EPS — earnings per share 

+ DPS — dividends per share 

j Dio neto dobiti raspoređen za dividende = neto dobit — dividenda za povlaštene dionice — zadržana dobit 
i DPR — dividends payout ratio 

! PPS — Price per share 


14 


Dividenda po dionici 


PPS 


U normalnim će uvjetima ukupna rentabilnost dionice bit veća od prinosa po dionici. obrnuta situacija 
je moguća samo ako se dividende isplaćuju iz zadržane dobiti koja je akumulirana u prethodnim 
godinama. 


Prinos po dividendi = 


Tabela 7: Pokazatelji investiranja 


POKAZATELJI INVESTIRANJA 


Pokazatelj zarade po dionici 
Pokazatelj dividende po dionici 


) 
) 
3) Odnos isplate dividendi 
) Ukupna rentabilnost dionice 
) 


Prinos po dividendi 


3. DuPont sustav pokazatelja 

Sustav međusobno povezanih pokazatelja DuPont analiza, je dobila ime po američkom poduzeću 
DuPont, u kom je razvijena i korištena krajem dvadesetih godina dvadesetog stoljeća. 

DuPont analiza omogućuje menadžerima ocjenu performansi poduzeća u terminima povrata na 
ulaganje. Analiza se može vršiti u obliku ROA i ROE analize. U ovom radu ćemo se bazirati na ROE 


analizu, odnosno rentabilnost kapitala. 


Suština pokazatelja je da rentabilnost kapitala raščlani na proizvod tri pokazatelja - profitabilnost 
prihoda, obrt sredstava i međusobni odnos sredstava i kapitala. 


Rentabilnost kapitala se tako računa po sljedećoj formuli: 
ROE = rentabilnost prihoda " obrt sredstva " (sredstva/kapital) 
pri čemu pojedini pokazatelji predstavljaju sljedeće: 
e  rentabilnost kapitala je odnos dobiti i prosječnog kapitala; 


e  rentabilnost prihoda je odnos dobiti i prihoda; 
e obrt sredstava je odnos prihoda i prosječnih sredstava. 

Slika 1: DuPont shema ROE 


STOPA NETO DOBITKA 


PRIHOD OD PRODAJE 


26.639.942 | 36.237.609 


NETO DOBITAK 


2.163.310 | 3.970.453 


UKUPNI TROŠKOVI 


24.883.484 | 32.583.409 


UKUPNI PRIHODI 


27.046.794 | 36.553.862 


TROŠKOVI 


TROŠKOVI KAMATA | 
KCEETUE 


POREZ NA DOBIT 


0,08 


VLASNIČKI KAPITAL PRIHOD OD PRODAJE 
46.443.082 | 48.076.806 26.639.942 | 36.237.609 


OBVEZE 
KCJETU 


POTRAŽIVANJA 


IMOVINA 


OBRTNA IMOVINA STALNA IMOVINA 
ETIJETU 


GOTOVINA ZALIHE 
4.970.732 | 22331136 | 1.468.598 | 1.472.603 

Zaključak: 


Kroz ovaj rad pokušalo se, prikazati najznačajnije pokazatelje poslovanja poduzeća korištenjem 
suvremenih metoda analize i sinteze poslovnih rezultata,koji se koriste radi boljeg utvrđivanja 
položaja društva na tržištu ali i s ciljem olakšavanja tijelima društva. 


U radu su korištene koristili metode i koncept ograničenog broja pokazatelja (indikatora) poslovanja, 
kako financijske tako i nefinancijske prirode, interno i eksterno orijentiranih, kojima se sagledava 
ukupnost poslovanja neke tvrtke i njenu interakciju s okolinom — tržištem, zajednicom i vlasnicima. 
Odabrani pokazatelji omogućuju menadžmentu pravovremeno uočavanje odstupanja od očekivanih 
vrijednosti, te na temelju rezultata poduzimanje inicijativa kojima je svrha umanjiti negativne ili pak 
uvećati pozitivne efekte koji djeluju na poslovanje. 


Ocjena poslovnih rezultata društva, odnosno boniteta poslovanja donosi se na temelju analize 
financijskih izvješća za određeno obračunsko razdoblje, i to bilance stanja, bilance uspjeha, a po 
potrebi i ostala financijska izvješća (izvješća o promjenama na kapitalu, izvješće o novčanim 
tijekovima,  računovodstvene — politike i bilješke uz financijska izvješća). Poslovne 
banke,investitori,partneri, u pravilu traže navedena financijska izvješća za protekle dvije do tri godine. 
Naime, smatra se da su podaci za protekle dvije godine dostatni za ocjenu poslovnih rezultata, 
odnosno boniteta tvrtke. 


Sam prikaz "Du pont" tablice rezultata kao skupa pokazatelja na jednom listu papira olakšava 


sagledavanje stanja Društva i omogućava usmjeravanje akcija svih resursa uključenih u procese, kako 
ljudskih i tehnoloških tako i financijskih, ka zajedničkom cilju. 

